02009401411950008 


12251 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. ΦύλΑου 940 

14 Νοεμβρίου 1995 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 11910 

Τροποποίηση του ΟΕΥ του Δήμου Ιητών Ν. Κυκλάδων και 
κωδικοποίησή του σε ενιαίο κείμενο διατάξεων. 

Η ΠΕΡΙΦΕΡΕΙΑΚΗ ΔΙΕΥΘΥΝΤΡΙΑ Ν. ΚΥΚΛΑΔΩΝ 
Έχοντας υπόψη: 

1. Τις διατάξεις του άρθρου 12 του Ν. 1188/Θ1 «Περί 
κυρώσεως του Κώδικος περί καταστάσεως προσωπικού 
ΟΤΑ» όπως αντικαταστάθηκε με το άρθρο 26 του Ν. 
1832/89 και την παρ. 5 του άρθρου 8 του Ν. 2307/95. 

2 Την 24/95 απόφαση του Δημοτικού Συμβουλίου (η¬ 
τών με την οποία τροποποιείται ο Οργανισμός Εσωτερικής 
Υπηρεσίας του Δήμου και κωδικοποιείται σε ενιαίο κεί¬ 
μενο διατάξεων. 

3. Την 23/95 σύμφωνη γνωμοδότηση του Υπηρεσιακού 
Συμβουλίου προσωπικού ΟΤΑ Ν. Κυκλάδων που διατυπώ¬ 
θηκε στο 10/95 πρακτικό αυτού, αποφασίζουμε: 

Ότι είναι νόμιμη η 24/95 απόφαση του Δημοτικού Συμ¬ 
βουλίου (ητών με την οποία τροποποιείται ο Οργανισμός 
Εσωτερικής Υπηρεσίας του Δήμου και κωδικοποιείται σε 
ενιαίο κείμενο διατάξεων ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΙΗΤΩΝ 

Άρθρο Ιο 

Τις υπηρεσίες του Δήμου Ιητών συγκροτεί το Τμήμα 
Διοικητικό - Οικονομικό ανταποδοτικών υπηρεσιών - ειδι¬ 
κής υπηρεσίας (δημοτική αστυνομία). 

Άρθρο 2ο 

Το τμήμα του άρθρου 1 περιλαμβάνει τα μη αυτοτελή 
γραφεία: 

α) Γραφείο πρωτοκόλλου - αρχείου - διεκπεραίωσης. 

β) Γ ραφείο αστικοδημοτικής κατάστασης (μητρώα αρ- 
ρένων - δημοτολόγια - στρατολογία - ιθαγένεια - πολιτι¬ 
κός γάμος - εκλογικοί κατάλογοι - στατιστική και γεωρ¬ 
γική υπηρεσία). 

γ) Γ ραφείο Δημάρχου - Δημοτικού Συμβουλίου - Δη¬ 
μαρχιακής Επιτροπής (επιτροπές, νομικά πρόσωπα - πο¬ 
λιτιστικές εκδηλώσεις - εθιμοτυπία - δημόσιες σχέσεις - 
κοινωνική μέριμνα - αθλητισμός - εκπαίδευση - τουρι- 
σμός). 


δ) Γ ραφείο προσωπικού - μισθοδοσίας - συντάξεων, 
ε) Γ ραφείο Τεχνικής Υπηρεσίας - έργων - προμηθειών 
- προστασίας φυσικού περιβάλλοντος - υγιεινής, 
στ) Γ ραφείο ανταποδοτικών υπηρεσιών. 
ζ) Γ ραφείο ειδικής υπηρεσίας, 
η) Γ ραφείο Ληξιάρχου - Ανταποκριτού ΟΓΑ. 
θ) Γ ραφείο Ταμιακής υπηρεσίας ή οικονομικών υπηρε¬ 
σιών και δημοτικής περιουσίας. 

Αρθρο 3ο 

Οι θέσεις του προσωπικού του Δήμου διαρθρώνονται 
κατά κατηγορία, κλάδο και ειδικότητα, ως εξής: 

Α - ΚΑΤΗΓΟΡΙΑ ΠΕ 

1. ΜΙα (1) θέοη κλάδου ΠΕ4 Αρχιτέκτονα Μηχανικού με 
διαβάθμιση Δ-Α. 

Β'ΚΑΤΗΓΟΡΙΑ ΔΕ 

1. Τέσσερις (4) θέσεις κλάδου ΔΕΙ Διοικητικού με δια- 
βάθμιση Δ-Α. 

2. Δύο (2) θέσεις κλάδου ΔΕ23 ειδικής Υπηρεσίας 
(ασφαλείας) με διαβάθμιση Δ-Α. 

3. Μία (1) θέση κλάδου ΔΕ28 χειριστών μηχανημάτων 
έργων με διαβάθμιση Δ-Α. 

4. Μία (1) θέση κλάδου ΔΕ29 οδηγών αυτ/των με δια- 
βάθμιση Δ-Α. 

5. Δύο (2) θέσεις κλάδου ΔΕ30 τεχνικών υδραυλικών με 
διαβάθμιση Δ-Α. 

Γ ΚΑΤΗΓΟΡΙΑ ΥΕ 

1. ΜΙα (1) θέση κλάδου ΥΕ14 βοηθητικού προσωπικού 
με διαβάθμιση Ε-Β. 

2. Τέσσερις (4) θέσεις κλάδου ΥΕ16 εργατών καθ/τας 
με διαβάθμιση Ε-Β. 

1. Μία (1) θέση κλάδου ΥΕ1 κλητήρων - γενικών καθη¬ 
κόντων με διαβάθμιση Ε-Β. 

Δ' ΠΡΟΣΩΡΙΝΕΣ ΘΕΣΕΙΣ 
1. ΚΑΤΗΓΟΡΙΑ ΔΕ 

α) ΜΙα (1) θέση κλάδου ΔΕ29 οδηγών αυτ/των με δια- 
βάθμιση Δ-Α (ΔΙΠΙΔ) Φ42/24/11440/31.12.86. 

β) Προσωπικό με σχέση εργασίας Ιδ. Δικαίου αορίστου 
χρόνου 

1. Μία (1) θέση εργάτη καθ/τας (άρθρο 5 Ν. 1476/94). 

2. Τρεις (3) θέσεις εργατών καθ/τας (άρθρο 5 Ν. 1874/ 
90). 

3. Μία (1) θέση καθ/ρας δημοτικών κτιρίων μερικής 
απασχόλησης. 

4. Δύο (2) θέσεις διοικητικών υπαλλήλων (άρθρο 10 Ν, 
2266/94). 

Όλοι οι πιο πάνω θέσεις της Δ περίπτωσης καταργού- 
ντοι όταν κενωθούν με οποιοδήποτε τρόπο. 

Αρθρο 4ο 

Προϊστάμενος - Αρμοδιότητες 

Προϊστάμενος του Τμήματος του άρθρου 1 τοποθετεί¬ 
ται υπάλληλος των κατηγοριών ΠΕ ή ΔΕ με βαθμό Α ή 
όπως ορίζεται με τις διατάξεις του άρθρου 36 του Ν. 
2190/94. Οι αρμοδιότητες του προϊσταμένου ανάγονται 
σε θέματα εποπτείας, συντονισμού και καθοδήγησης του 
προσωπικού εν γένει του Δήμου για την καλύτερη εκτέ¬ 
λεση των καθηκόντων του. Ειδικότερα παραλαμβάνει, 
αποσφραγίζει και θεωρεί την αλληλογραφία που απευθύ¬ 
νεται στο Δήμο και την διαβιβάζει προς τα γραφεία διά του 
γενικού πρωτοκόλλου. Επιθεωρεί την εξερχόμενη αλλη¬ 
λογραφία από το Δήμο, βαθμολογεί τις ετήσιες εκθέσεις 
ουσιαστικών προσόντων των υπαλλήλων του Δήμου ως 
ανώτερος προϊστάμενος των υπηρεσιών του Δήμου, πα¬ 
ρακολουθεί την ενδιαφέρουσα το Δήμο νομοθεσία και νο¬ 
μολογία και ενημερώνει τις δημοτικές υπηρεσίες γι’ αυ¬ 
τές, καθοδηγεί, ελέγχει και επιβλέπει το τακτικό και ημε¬ 
ρομίσθιο προσωπικό του Δήμου, διαθέτει αυτό ανάλογα 
με τις ανάγκες για την εύρυθμη λειτουργία των υπηρε¬ 
σιών. παρέχει σ' αυτό οδηγίες και κατευθύνσεις σε ζητή¬ 
ματα γενικής υπηρεσιακής φύσεως και μεριμνά στις περι¬ 
πτώσεις πειθαρχικής διώξεως κατά των παραβατών. 

Αναθέτει σε οιονδήποτε των υπαλλήλων κάθε πρό¬ 
σθετη έκτακτη υπηρεσία και άσχετη προς την ειδική αρ- 
μοδιότητά των. 

Εισηγείται στον Δήμαρχο τα επιβαλλόμενα μέτρα για 
την εύρυθμη λειτουργία των Υπηρεσιών. Επιμελείται της 
εφαρμογής πειθαρχικών αποφάσεων. Ανακοινώνει τις 
εγκύκλιες διαταγές του Δημάρχου. Επιμελείται τα σχετικά 
για τη λειτουργία της δημοτικής αστυνομίας. Εισηγείται τα 
θέματα Διοικητικής φύσεως στον Δήμαρχο και το Δημο¬ 
τικό Συμβούλιο. Συντονίζει και ελέγχει την οικονομική 
υπηρεσία. Μεριμνά για την σύνταξη του προϋπολογισμού 
και απολογισμού του Δήμου. Εισηγείται τα θέματα οικονο¬ 
μικής φύσεως και παρέχει τα ζητούμενο στοιχεία για την 
ενημέρωση του Δημάρχου, του Δημοτικού Συμβουλίου και 
της Δημαρχιακής Επιτροπής πάνω στην πορεία των οικο¬ 
νομικών υποθέσεων και της οικονομικής καταστάσεως 
του Δήμου. 

Ασκεί τις αρμοδιότητες που απορρέουν από τις διατά¬ 
ξεις του Β.Δ. 17/5-15.6.59 «περί οικονομικής Διοική- 
σεως και Λογιστικών των Δήμων και Κοινοτήτων». 

Γενικά προΐσταται όλων των υπηρεσιών του Δήμου. 

’Αρθρο 5ο 

Οι αρμοδιότητες των μη αυτοτελών γραφείων είναι: 

α. Γ ραφείο πρωτοκόλλου - αρχείου - διεκπεραίωσης. 

Στην αρμοδιότητα του γραφείου τούτου ανήκει η κατα- 
χώρηση στο πρωτόκολλο και ευρετήριο εισερχομένων και 
εξερχομένων εγγράφων, η συσχέτιση αυτών, η εγγραφή 
στα βιβλία διανομής και άμεση παράδοση στα οικεία γρα¬ 
φεία και υπηρεσίες προς ενέργεια. 

Η ταχεία αντιγραφή και δακτυλογράφηση των εγγρά¬ 
φων και η καταχώρηση αυτών στα βιβλία διεκπεραίωσης 
και απόδοσης, η φακέλλωση και αποστολή των. 

Η δακτυλογράφηση των πρακτικών και αποφάσεων του 


Δημοτικού Συμβουλίου, η μετά την διεκπεραίωση των εγ¬ 
γράφων καταχώρηση στο πρωτόκολλο και ευρετήριο και η 
φύλαξη αυτών στο αρχείο ή η επιστροφή στις υπηρεσίες 
εφ’ όσον σημειώνεται ως επιτρεπτή. 

Η παραλαβή και ταξινόμηση των για το αρχείον προορι- 
ζομένων εγγράφων και η καλή τήρηση και διαφύλαξη του 
αρχείου τούτου και κατόπιν εγκρίσεως του Δημάρχου κα¬ 
τάρτιση των εξ αυτών εξαγομένων αντιγράφων. 

Η τήρηση του ευρετηρίου, των λαμβανομένων αποφά¬ 
σεων του Δημοτικού Συμβουλίου κα» ενημέρωση αυτού διά 
των παρεχομένων εγκρίσεων των αρμοδίων αρχών. 

β. Γ ραφείο Αστικοδημοτικής κατάστασης. 

Τηρεί τα εκ της Νομαρχίας περί στρατιωτικών εισφορών 
και ναυλώσεων επιβαλλόμενα βιβλία. Τηρεί τα βιβλία γενι¬ 
κών μητρώων δημοτών αμφοτέρων των φύλλων με των 
βοηθητικών βιβλίων και της συναφούς αλληλογραφίας. 
Τηρεί τα μητρώα αρρένων. Τηρεί το βιβλίο δημοτών μετά 
των αντίστοιχων φακέλλων. Επιμελείται της εφαρμογής 
περί δημοτών διατάξεων όπως αυτές καθορίζονται από τις 
νομοθεσίες περί Δήμων και Κοινοτήτων και του Νομού 
περί ιθαγένειας. Διεξάγει πάσα κατά τις κείμενες διατά¬ 
ξεις εργασία σχέση έχουσα με την σύνταξη ή αναθεώρηση 
των καταλόγων εκλογικών βιβλιαρίων και διεξαγωγή των 
βουλευτικών ή δημοτικών εκλογών. 

Τηρεί πλήρη σειρά αντιτύπων των εκάστοτε ισχυόντων 
ως άνω καταλόγων και χορηγεί εκ τούτου τα κατά Νόμο πι¬ 
στοποιητικά και βεβαιώσεις. 

Εκδίδει τα πιστοποιητικά περί δημοτικότητας, οικογε¬ 
νειακής κατάστασης, εκλογικής χρήσης κ.λπ. απορρέοντα 
εκ του παρά του γραφείου τούτου τηρουμένων επισήμων 
στοιχείων. Παρέχει κάθε πληροφορία επί της κληρονομι¬ 
κής και περιουσιακής κατάστασης των αποβιούντων δη¬ 
μοτών στη ΔΟΥ. 

Τηρεί αρχείο των πόσης φύσεως δημοσιευμένων στοι¬ 
χείων διεξαγωμένων στατιστικών απογραφών και βοηθεί 
το έργο της Εθν. Στατιστικής Υπηρεσίας. Διεξάγει εν γένει 
πάσα υπηρεσία και αλληλογραφία επί παντός σχετικού θέ¬ 
ματος με τα παραπάνω αντικείμενα. 

γ. Γραφείο Δημάρχου, Δημοτικού Συμβουλίου, Δημαρ¬ 
χιακής Επιτροπής κ.λπ. 

Βοηθά τον Δήμαρχο για τις επικοινωνίες του με πρό¬ 
σωπα και υπηρεσίες εκτός Δημαρχείου. Τηρεί ημερολόγιο 
συναντήσεων του Δημάρχου και τον τηρεί ενήμερο για 
επικείμενα Συμβούλια ή Συσκέψεις ή Συνέδρια στα οποία 
μετέχει. Επιμελείται πάνω σε πολιτιστικές υποθέσεις του 
Δήμου και σε θέματα εθιμοτυπίας. Προβάλλει μέσω του 
τύπου και των άλλων μέσων μαζικής ενημέρωσης τις δρα¬ 
στηριότητες του Δήμου και είναι αρμόδιο για τα θέματα 
εθιμοτυπίας, σχέσεων Δήμου με τους δημότες, τους μαζι¬ 
κούς φορείς, τους ΟΤΑ και τις αρχές για την οργάνωση 
των εθνικών εορτών, τελετών, πολιτιστικών και αθλητικών 
εκδηλώσεων, καθώς και θέματα παιδείας. 

Κοινοποιεί την ημερήσια διάταξη των προς συζήτηση 
θεμάτων του Δημοτικού Συμβουλίου και της Δημαρχιακής 
Επιτροπής, σύμφωνα με τις διατάξεις του Δημοτικού και 
Κοινοτικού Κώδικα. Τηρεί τα πρακτικά των συνεδριάσεων 
του Δημοτικού Συμβουλίου και Δημαρχιακής Επιτροπής. 
Καταχωρίζει δετά πρακτικά και τις λαμβανόμενες αποφά¬ 
σεις σε ειδικά βιβλίο ή εφ’ άσον τα πρακτικά καταρτίζονται 
με τη βοήθεια μαγνητοφωνικής συσκευής. 

Τηρεί με κανονική σειρά, αρίθμηση και θεώρηση, τα 
φύλλα χάρτου στα οποία περιέχονται τα απομαγνητοφω- 

νημένα κείμενα τα οπαία και βιβλιοδετεί στο τέλος κάθε 
έτους. 

Υποβάλλει αντίγραφα των λαμβανομένων αποφάσεων 
του Δημοτικού Συμβουλίου και της Δημαρχιακής Επιτρο¬ 
πής στην αρμόδια για έλεγχο αυτών διοικητική αρχή. 

Τηρεί ευρετήρια των αποφάσεων του Δημοτικού Συμ¬ 
βουλίου και της Δημαρχιακής Επιτροπής καθώς και των 
πράξεων της διοικητικής αρχής, που αφορούν στην 
έγκριση ή τον έλεγχο νομιμότητας των αποφάσεων αυτών. 
Κοινοποιεί τις αποφάσεις του Δημοτικού Συμβουλίου και 
της Δημαρχιακής Επιτροπής προς τις αρμόδιες για την 
εκτέλεση αυτών υπηρεσίες του Δήμου. Εκδίδει επικυρω¬ 
μένα αντίγραφα των αποφάσεων του Δημοτικού Συμβου¬ 
λίου και της Δημαρχιακής Επιτροπής, τα θέματα που πα- 
ραπέμπονται σε αυτές προς μελέτη από το Δημοτικό Συμ¬ 
βούλιο Διεξάγει κάθε υπηρεσιακή υπόθεση που σχετίζε¬ 
ται με τη λειτουργία και τα θέματα του Δημοτικού Συμβου¬ 
λίου και της Δημαρχιακής Επιτροπής. Παραλαμβάνει τους 
φακέλλους των θεμάτων που παραπέμπονται προς με¬ 
λέτη στις επιτροπές του Δημοτικού Συμβουλίου. Μεριμνά 
για τις απαραίτητες γνωστοποιήσεις των στοιχείων των 
φακέλλων, του χρόνου συνεδριάσεων κ.λπ. προς τα μέλη 
των Επιτροπών. Τηρεί τα πρακτικά των συνεδριάσεων των 
επιτροπών και συντάσσει τα οριστικά κείμενα των προτά¬ 
σεων και των γνωμοδοτήσεων αυτών. 

Μεριμνά για την επανεισαγωγή των θεμάτων στο Διοι¬ 
κητικό Συμβούλιο προς λήψη οριστικής απόφασης πάνω 
σ’ αυτά όπου απαιτείται. 

Επίσης στην αρμοδιότητα του γραφείου αυτού ανήκει η 
παροχή κάθε πληροφορίας σχετικής με τη λειτουργία του 
Δήμου. Η ενημέρωση του κοινού πάνω στην αποστολή του 
Δήμου. Η μέριμνα για την προσέλκυση του ενδιαφέροντος 
των πολιτών για τη δημιουργία πνεύματος συνεργασίας με 
τον Δήμο. Η παροχή οδηγιών προς τους πολίτες για την 
καλύτερη αντιμετώπιση των προβλημάτων και υποθέοεών 
τους. Ο εφοδιασμός των πολιτών με τα απαραίτητα πλη¬ 
ροφοριακά έντυπα. Η ενημέρωση των πολιτών για τα δι- 
καιώματά τους και τις ενέργειες που απαιτούνται για την 
διεκπεραίωση των υποθέοεών τους. Η κατεύθυνση των 
πολιτών στις αρμόδιες για τις υποθέσεις τους υπηρεσίες. 
Η παραλαβή των υποδείξεων και προτάσεων για διοικητι¬ 
κές αλλαγές, που συμβάλλουν οτη βελτίωση της λειτουρ¬ 
γίας της διοίκησης και των σχέσεών της με τους πολίτες. 

Η οργάνωση συνεντεύξεων τύπου, ραδιοφώνου και τηλεό¬ 
ρασης. 

Η διευκόλυνση των δημοσιογράφων για τη γενικότερη 
εξυπηρέτηση της διάδοσης ειδήσεων και πληροφοριών 
που αφορούν τον Δήμο. Η παρακολούθηση του ημερήσιου 
και περιοδικού τύπου και η απάντηση σε σχόλια εφημερί¬ 
δων καθώς και η αρχειοθέτησή του. Η σύνταξη και έκδοση 
ενημερωτικών εντύπων, ραδιοφωνικών και τηλεοπτικών 
εκπομπών. Η διοχέτευση προς τα μέοα ενημέρωσης και 
δημοσιότητας κάθε φύσεως εκδιδομένου πληροφοριακού 
υλικού. Η λήψη και εκτύπωση φωτοαντιγράφου και τηλεο¬ 
πτικού υλικού, που αφορά εκδηλώσεις ή δραστηριότητες 
του Δήμου με δικά του μέοα. Η τήρηση αρχείων. Η παρα¬ 
κολούθηση και ο έγκαιρος προγραμματισμός συμμετοχής 
του Δήμου σε προγράμματα Ε.Ο.Κ. η εκπροσώπησή του 
σε πανελλήνια ή διεθνή συνέδρια και συναντήσεις ως και 
τήρηση επαφής και αναζήτηση συνεργασίας με αδελφο- 
ποιημένες πόλεις και ιεράρχιση προτάσεων για ανταλλα¬ 
γές σχέσεων. Η συνεργασία με τον απόδημο Ελληνισμό 


για θέματα που αφορούν τους Ιήτες. Η διεκπεραίωση της 
μετάφρασης θεμάτων σχετικό με τις αρμοδιότητες του 
γραφείου. Η αντιμετώπιση των προβλημάτων που σχετίζο¬ 
νται με εκδηλώσεις, προσκλήσεις, φιλοξενίες, δεξιώσεις, 
τιμητικές διακρίσεις κ.λπ 

Η απονομή δώρων του Δήμου σε επισκέπτες και καλε¬ 
σμένους και η φροντίδα τέλεσης πολιτικών γόμων Τηρεί 
βιβλία εθνικών και τοπικών εορτών, με στοιχεία που αφο 
ροϋν στη διοργάνωση αυτών. Τηρεί το βιβλίο επίσημων 
προσώπων, σωματείων και οργανώσεων με τις διευθύν¬ 
σεις τους. 

Οργανώνει τις τελετές, δεξιώσεις και γεύματα του Δή¬ 
μου την υποδοχή, φιλοξενία και ξενάγηση προσωπικοτή¬ 
των ή ομάδων προσώπων της ημεδαπής και αλλοδαπής 
καθώς και τις επαφές με Δημοτικούς Αρχοντες. Μεριμνά 
για την εκτύπωση προσκλήσεων και για την έγκαιρη απο¬ 
στολή τους προς τα πρόσωπα που καλούνται στις διοργα- 
νούμενες από τον Δήμο εκδηλώσεις. Μεριμνά για την κα¬ 
τάλληλη διακόσμηση του Δημαρχιακού καταστήματος και 
των αιθουσών του, κατά τις διοργανούμενες από τον Δήμο 
τελετές και δεξιώσεις. Μεριμνά για τον σημαιοστολισμό 
και την φωταγώγηση της πόλης κατά τις εθνικές και λοι¬ 
πές εορταστικές εκδηλώσεις. Ενημερώνει το Δήμαρχο για 
τις διοργανούμενες εορτές και δεξιώσεις των διαφόρων 
αρχών, οργανώσεων και σωματείων. Προέρχεται στις ανα¬ 
γκαίες υπηρεσιακές ενέργειες κατ' εφαρμογή της απαι- 
τούμενης διαδικασίας για την απονομή τιμητικών διακρί¬ 
σεων (διπλωμάτων, επίτιμων δημοτών, μεταλλίων της πό¬ 
λης κ.λπ.). 

Τηρεί μητρώο προσώπων που έχουν τιμηθεί με οποιο- 
δήποτε τρόπο από το Δήμο, καθώς και ιδιαίτερο μητρώο 
επίτιμων δημοτών. 

Διεξάγει κοινωνική έρευνα και προτείνει λύσεις για την 
κοινωνική προστασία των προσώπων που έχουν ανάγκη, 
καταρτίζονται ταυτόχρονα ειδικό προγράμματα. Οργανώ¬ 
νει συγκεντρώσεις, ελεύθερες συζητήσεις και συνέδρια 
με συμμετοχή κυρίως των εκπροσώπων της νεολαίος και 
με θέματα που είναι στα ενδιαφέροντα της και που αφο¬ 
ρούν τα προβλήματα της όπως ψυχαγωγία, μόρφωση και 
πνευματική καλλιέργεια, διαπροσωπικές σχέσεις. Ενημε¬ 
ρώνει και συμβουλεύει τους πολίτες για τα δικαιώματα 
τους και τις ενέργειες που απαιτούνται για την καλύτερη 
αντιμετώπιση των προβλημάτων και διεκπεραίωση των 
υποθέσεων του. Προβάλλει την τουριστική ανάπτυξη της 
περιοχής και επιμελείται για την σωοτή πληροφόρηση 
μέσω των μέσων μαζικής ενημέρωσης και ενημερωτικών 
φυλλαδίων. 

δ. Γραφείο Προσωπικού μισθοδοσίας κ.λπ. 

Συντάσσει τον Οργανισμό Εσωτερικής Υπηρεσίας και 
εισηγείται τις τροποποιήσεις καθώς και τις προσαρμογές 
αυτού στις εκάστοτε ισχύουσες διατάξεις. Επιμελείται την 
διενέργεια διαγωνισμών και την εφαρμογή κάθε άλλης νό¬ 
μιμης διαδικασίας για τις προσλήψεις του προσωπικού του 
Δήμου. 

Διεξάγει όλες τις υπηρεσιακές υποθέσεις που αφορούν 
στα θέματα τακτικού και του με σχέση εργασίας ιδιωτικού 
δικαίου προσωπικού ήτοι στους διορισμούς, τις μεταβολές 
της υπηρεσιακής κατάστασης του προσωπικού (προαγω¬ 
γές, εντάξεις, επανεντάξεις, μετατάξεις, μετακινήσεις, 
αποσπάσεις, μεταθέσεις, κ.λπ.) την αναγνώριση των υπο¬ 
θέσεων για οικονομικές παροχές, στη χορήγηση αδειών, 
στην εφαρμογή του πειθαρχικού δικαίου, στην τακτοποί- 

ηση ασφαλιστικών ζητημάτων, στη λύση της υπαλληλικής 
η εργασιακής σχέσης κ.λπ. κοινοποιώντας τις εκδιδόμε- 
νες διοικητικές πράξεις προς τα αρμόδια όργανα και υπη¬ 
ρεσίες. 

Τηρεί ενημερωμένους τους ατομικούς φακέλλους για 
όλο το προσωπικό (το τακτικό και το με σχέση εργασίας 
ιδιωτικού δικαίου) καθώς και για τους συνταξιούχους του 
Δήμου. Ασχολείται με την μελέτη και εφαρμογή των νό¬ 
μων, Γ.Σ.Σ.Ε. και αποφάσεων που αφορούν το προσω¬ 
πικό. 

Τηρεί μητρώα των τακτικών υπαλλήλων, των συνταξιού¬ 
χων και το προσωπικό (του τακτικού και του με σχέση ερ¬ 
γασίας ιδιωτικού δικαίου) καθώς και στην κατάσταση των 
συνταξιούχων του Δήμου. 

Ανακοινώνει στο προσωπικό το καθιερωμένο ωράριο 
εργασίας. Γνωστοποιεί στους υπαλλήλους τις ανατιθέμε¬ 
νες σ' αυτούς υπηρεσίες κατά τις εργάσιμες ημέρες. Συ¬ 
ντάσσει παραστατικά στοιχεία πληρωμής όλου του τακτι¬ 
κού και με σχέση εργασίας Ι.Δ. προσωπικού. Επιμελείται 
τις συγκεντρώσεις όλων των απαιτουμένων στοιχείων και 
ενεργεί τα απαραίτητα για την απονομή συντάξεων, στους 
δημοτικούς υπαλλήλους και παρακολουθεί την μισθολο- 
γική τους κατάσταση. 

Ασχολείται με την μισθοδοσία όλου του προσωπικού 
του Δήμου, συντάσσει τις μισθοδοτικές καταστάσεις, τα 
χρηματικά εντάλματα πληρωμής και ελέγχει γενικά τα μι- 
σθοδοτικά τους θέματα. 

Μεριμνά για την έγκαιρη σύνταξη και υποβολή των εκ¬ 
θέσεων ουσιαστικών προσόντων όλου του προσωπικού. 
Τηρεί τα σχετικά βιβλία που προβλέπει ο νόμος. Φροντίζει 
για την σύνταξη των καταστάσεων του ΙΚΑ, για την σύ¬ 
νταξη του βιβλίου αγοράς ενσήμων για την αγορά τους και 
την εν γένει διαχείρισή τους. Επίσης φροντίζει για την επι¬ 
κόλληση των ενσήμων του ΙΚΑ στα βιβλιάρια των ασφαλι¬ 
σμένων. Δίνει άλα τα απαραίτητα στοιχεία για την έκδοση 
των πάσης φύσεως πιστοποιητικών του προσωπικού. Εκ¬ 
δίδει εβδομαδιαίο πρόγραμμα υπηρεσίας που περιλαμβά¬ 
νει τις πρωινές, απογευματινές και βραδινές υπηρεσίες 
εντός και εκτός του δημαρχιακού καταστήματος. 

Το πρόγραμμα αυτό θεωρείται από τον Προϊστάμενο 
του Τμήματος και αναρτάται στο γραφείο, αντίγραφο δε 
αυτού επιδίδεται στο Δήμαρχο. Στη δύναμη του γραφείου 
αυτού ανήκουν και οι θυρωροί και φύλακες και οι καθαρί¬ 
στριες, οι οποίοι ανάλογα με την ειδικότητά τους οφείλουν 
να εκτελοϋν κάθε εργασία που προσιδιάζει οτη φύση των 
καθηκόντων τους και επιβάλλεται από τις υπηρεσιακές 
ανάγκες. Να εκτελούν εργασίες γενικών καθηκόντων και 
να έχουν την ευθύνη για την καθαριότητα και φύλαξη στο 
δημοτικό κατάστημα. Να επιβλέπουν, ότι έχουν ασφαλι¬ 
στεί στα γραφεία, τα αρχεία κ.λπ. 

Ο κλητήρας φροντίζει για την παραλαβή της καθημερι¬ 
νής αλληλογραφίας του Δήμου από το Ταχυδρομείο, την 
οποία παραδίδει αμέσως στον Τμηματάρχη Υπηρεσιών. 
Φροντίζει για την παράδοση στο Ταχυδρομείο, στον ΟΤΕ 
σε άλλες υπηρεσίες ή και σε πολίτες της εξερχόμενης αλ¬ 
ληλογραφίας του Δήμου. 

Εκτελεί μικροθελήματα σε βαθμό που να μην έρχονται 
σε αντίθεση με τα καθήκοντα κλητήρα. 

Επίσης ο κλητήρας καλύπτει τις ανάγκες όλων των υπη¬ 
ρεσιών του Δήμου και υπάγεται ιεραρχικά οτον Προϊστά¬ 
μενο του Τμήματος του Δήμου, ο οποίος και τον επο¬ 
πτεύει. Συνεργάζεται αρμονικά με τους ιεραρχικά ανωτέ- 


ρους του υπαλλήλους του Δήμου και εκτελεί αμέσως και 
αδιαμαρτύρητα κάθε βοηθητική εργασία, που του αναθέ¬ 
τουν. Φροντίζει για την φύλαξη του Δημοτικού καταστή¬ 
ματος και των επίπλων του. Προσέρχεται στα γραφεία του 
Δήμου πρώτος και αποχωρεί τελευταίος, αψού ελέγχει και 
διαπιστώνει, ότι έχουν ασφαλιστεί τα γραφεία, τα αρχεία 
κ.λπ. ότι έχουν κλειστεί καλά οι πόρτες και τα παράθυρα, 
ότι δεν υπάρχει κάποιο ηλεκτρολογικό πρόβλημα και γε¬ 
νικά ότι άλα είναι εντάξει. Παραμένει στην είσοδο του Δη¬ 
μοτικού καταστήματος, οδηγεί τους προσερχομένους δη¬ 
μότες στα αρμόδια γραφεία και χειρίζεται το τηλεφωνικό 
κέντρο του Δήμου. Επιδίδει τις προσκλήσεις στα μέλη του 
Δημοτικού Συμβουλίου, Δημαρχιακής Επιτροπής και των 
επιτροπών του Δήμου, διανέμει τη σχετική αλληλογραφία 
του Δήμου, φροντίζει για τις τοιχοκολλήσεις και επιδόσεις 
υπηρεσιακών εγγράφων, ανακοινώσεων κ.λπ. Είναι υπεύ¬ 
θυνος για τη λειτουργία της κεντρικής θέρμανσης κατά 
την διάρκεια του χειμώνα, φροντίζει για την φύλαξη, συ¬ 
ντήρηση και την τροφοδοσία με αναλώσιμα υλικό των μη¬ 
χανημάτων του Δήμου, που έχουν αχέση με την γραφειο¬ 
κρατική υποστήριξη των υπηρεσιών του. Παρευρϊσκεται 
στις συνεδριάσεις του Δημοτικού Συμβουλίου και εκτελεί 
τις εντολές του Προέδρου του. Εκτελεί και κάθε άλλη 
υπηρεσία συναφή με τα γενικά του καθήκοντα που του 
ανατίθενται από το Δήμαρχο και τον Προϊστάμενο του 
Τ μήματος. 

ε. Γραφείο Τεχνικής Υπηρεσίας έργων - προμηθειών 
κ.λπ. 

Μεριμνά για την σύνταξη του σχεδίου του ετήσιου προ¬ 
γράμματος έργων και προμηθειών του Δήμου το οποίο 
υποβάλλεται στο Δήμαρχο προς επεξεργασία, για την εν 
συνεχεία υποβολή του στο Δημοτικό Συμβούλιο και την τε¬ 
λική του κατάρτιση σύμφωνα με τον Δημοτικό και Κοινο¬ 
τικό Κώδικα. 

Καταρτίζει τις μελέτες των έργων και προμηθειών του 
Δημοτικού προγράμματος σύμφωνα με τις διατάξεις του 
Π.Δ. 28/80 καθώς και τις διακηρύξεις για την ανάθεση με¬ 
λετών κατά τις σχετικές διατάξεις που ισχύουν κάθε φορά. 

Παρακολουθεί την εκτέλεση των έργων του Δήμου και 
επιβλέπει την εφαρμογή των μελετών για τα έργα που 
εκτελούνται. Μεριμνά για τη σύνταξη, τροποποίηση ή ανα¬ 
θεώρηση του σχεδίου πόελως και για τον πολεοδομικό 
σχεδίασμά και συντάσσει τις σχετικές μελέτες. Συντάσσει 
τα οικεία τοπογραφικά σχεδιαγράμματα και αποτυπώσεις 
και μεριμνά για τη σύνταξη των σχετικών πράξεων αναλο¬ 
γισμού και αποζημιώσεως που πρέπει να εκδοθουν σε 
εφαρμογή του σχεδίου πόλεως. 

Συντάσσει και τηρεί το κτηματολόγιο του Δήμου και με¬ 
ριμνά για την προστασία της ακίνητης περιουσίας του κατά 
τις διατάξεις της σχετικής νομοθεσίας, 

Αποτελεί τον τεχνικό σύμβουλο του Δημάρχου και του 
Δημοτικού Συμβούλιου, στις συνεδριάσεις στις οποίες πα- 
ρίσταται όταν υπάρχουν θέματα της αρμοδιότητας της τε¬ 
χνικής υπηρεσίας. Η οργάνωση και η παρακολούθηση της 
καλής απόδοσης εργασίας από μέρους των εργαζομένων 
στα τεχνικά συνεργεία του Δήμου. Η έγκαιρη απορρόφηση 
των πιστώσεων για τα εκτελούμενα δημοτικά έργα και η 
επίσης έγκαιρη σύνταξη των πρωτοκόλλων παραλαβής 
των έργων. Η διαδικασία για τη χορήγηση αδειών τομής 
οδοστρωμάτων. Η σύνταξη μελετών για την ανάπτυξη του 
πράσινου και η εκτέλεση και επίβλεψη των έργων αυτών. 
Ο έλεγχος και ο καθορισμός μηκοτομών των οδών. Η τή- 

ρήση των βιβλίων και στοιχείων όπως προβλέπεται από τις 
κείμενες διατάξεις. Η διαφύλαξη, ο εμπλουτισμός και η 
διατήρηση σε τάξη των διαγραμμάτων και του τεχνικού αρ¬ 
χείου. Η ενημέρωση του κτηματολογίου με τα αστικά και 
αγροτικά ακίνητα του Δήμου σύμφωνα με τις διατάξεις του 
άρθρου 175 του Δ.Κ.Κ. και του σχετικού εκτελεστικού 
διαγράμματος. Η εξακρίβωση τυχόν καταπατηθέντων κτη¬ 
μάτων του Δήμου και η ενέργεια των νόμιμων για την από¬ 
δοσή των στο Δήμο. 

Η κίνηση της διαδικασίας για τη σύνταξη πράξεων ανα¬ 
λογισμού με σκοπό την διάνοιξη των προβλεπομένων από 
το σχέδιο πόλεως αδιάνοικτων οδών και πλατειών. 

Η κίνηση της παραπέρα διαδικασίας μετά τον καθορι¬ 
σμό οριστικής τιμής μονάδος για την εξεύρεση των απαι- 
τουμένων πιστώσεων αποζημίωσης των ζητουμένων πα¬ 
ρόδιων. 

Η παρακολούθηση της πιστής εφαρμογής του σχεδίου 
πόλεως και η κίνηση και τελεσφόρηση της διαδικασίας για 
την αποζημίωση του Δήμου σε περιπτώσεις αναγκαστικώς 
προσκυρουμένων δημοτικών μη αρτίων ακινήτων. Η χορή¬ 
γηση βεβαιώσεων τεχνικού περιεχομένου και αντιγράφων 
κάθε φύσης τεχνικών στοιχείων που διαθέτει η τεχνική 
υπηρεσία του Δήμου. Η αντιμετώπιση των φυσικών περι¬ 
βαλλοντικών προβλημάτων και η ανάδειξη και ανάπτυξη 
των στοιχείων εκείνων που αποκαθιστούν τον ανθρώπινο 
σεβασμό στο φυσικό μας περιβάλλον, σε όλες του τις δια¬ 
στάσεις. ικανοποιώντας παράλληλα ζωτικής σημασίας 
ανάγκες των κατοίκων της πόλης μας. Ιδιαίτερη έμφαση 
είναι η μελέτη όλων των προληπτικών μέτρων, η εφαρ¬ 
μογή των οποίων αποτρέπει την υποβάθμιση της ποιότη¬ 
τας ζωής στην πόλη και την αναβάθμισή της εκεί όπου έχει 
ήδη υποβαθμιστεί και ειδικότερα στους παραδοσιακούς 
οικισμούς. 

Μεριμνά για την χορήγηση των αδειών ίδρυσης και λει¬ 
τουργίας όλων των καταστημάτων υγειονομικού ενδιαφέ¬ 
ροντος, για τον έλεγχο ποιότητας νερού και για τις εστίες 
ρύπανσης (εντοπισμός, καταγγελίες κ.λπ ). 

στ. Γραφείο ανταποδοτικών υπηρεσιών. 

Η υπηρεσία καθαριότητας επιμελείται της διά των συ¬ 
νεργείων εργατών καθαριότητας των δημοτικών οδών, 
πλατειών και κοινοχρήστων χώρων της πόλης. 

Τις εκκενώσεις των δοχείων απορριμμάτων οικιών και 
καταστημάτων επ’ αυτοκινήτου μεταφοράς και καταστρο¬ 
φής αυτών. Επιβλέπει διά την τήρηση της καθαριότητας 
των δημοτικών αποχωρητηρίων, επιμελείται της καθαριό¬ 
τητας των αποχετευτικών αγωγών της πόηλς και της λει¬ 
τουργίας του δικτύου αυτών. Επεμβαίνει στην κατάσβεση 
πυρκαίών διά των από του Δήμου διατιθεμένων μέσων. 
Επιμελείται της συντηρήσεως των υπό του Δήμου διατιθε- 
μένων αυτοκινήτων καθαριότητας. Τηρεί βιβλίο αναλωσί¬ 
μων καυσίμων και λιπαντικών. Επιμελείται της μεταφοράς 
ύδατος για το πότισμα των κηπαρίων και δενδρυλλίων του 
Δήμου δια του βυτιοφόρου αυτοκινήτου αυτού και εν γένει 
μεταφορά ύδατος εις εκτάκτους ανάγκας δια του βυτιο¬ 
φόρου αυτοκινήτου. Την όλη εποπτεία και κανονική διεξα¬ 
γωγή της υπηρεσίας καθαριότητας ασκεί ο διοριζόμενος 
ως επιστάτης καθαριότητας. Εισάγεται εν γένει επί πα¬ 
ντός θέματος σχέση έχοντος με την αποτελεσματική κα¬ 
θαριότητα της πόλης. Φροντίζει για την δενδροφύτευση, 
καλλιέργεια, κλάδεμα, καθάρισμα κήπων, αλσών, πεζο¬ 
δρομίων και κάθε κοινόχρηστου χώρου. 

Η υπηρεσία ύδρευσης παρακολουθεί εκ του σϋνεγκις 


την κανονική διανομή του ύδατος ατην πόλη και την τρο¬ 
φοδοσία των δεξαμενών διανομής. Επιβλέπει και παρακο¬ 
λουθεί τους εξωτερικούς αγωγούς δεξαμενών και επιμε¬ 
λείται της συντηρήσεως, της επισκευής των παρουσιαζο- 
μένων βλαβών όσο και των σωληνώσεων του εσωτερικού 
δικτύου ύδρευσης άνευ αναβολής. Εποπτεύει την κανο¬ 
νική λειτουργία των αντλιοστασίων του Δήμου. Επιμελεί¬ 
ται της καταγραφής των ενδείξεων των υδρομετρητών τις 
οποίες παραδίδει στο αρμόδιο γραφείο εγκαίρως. 

Επιβλέπει την έντεχνο και κανονική σύνδεση των παρο¬ 
χών υδρεύσεως. Επιμελείται της κανονικής χλωριώσεως 
του ύδατος, του καθαρισμού των δεξαμενών και φρεα¬ 
τίων. Παρακολουθεί τις αποδόσεις των πηγών και αναφέ¬ 
ρει σχετικώς. Επιμελείται της επισκευής των υδρομετρη¬ 
τών και υποβάλει κατάσταση στο αρμόδιο γραφείο περί 
των φθαρέντων και ανεπίδεκτων επισκευής. Παρακολου¬ 
θεί και καταγγέλει κάθε αυθαίρετο επέμβαση στο εσωτε¬ 
ρικό κοι εξωτερικό δίκτυο ύδρευσης. Εισηγεϊται επί των 
αφορώντων την λειτουργία ύδρευσης της πόλης. 

ζ. Γραφείο ειδικής υπηρεσίας (Δημοτική Αστυνομία). 

Οι αρμοδιότητες του γραφείου ενάγονται στον έλεγχο 
της τήρησης των διατάξεων που αφορούν την καθαριό¬ 
τητα, την κυκλοφορία και τη στάθμευση των οχημάτων, 
την οικοδόμηση, την ύδρευση και την αποχέτευση, την μό¬ 
λυνση του περιβάλλοντος, την προστασία του υπόγειου 
υδάτινου δυναμικού, την εκπομπή καυσαερίων και πιο συ¬ 
γκεκριμένα η δημοτική αστυνομία ελέγχει και εφαρμόζει 
τους δημοτικούς κανονισμούς στα όρια του νησιού μας 
που αφορούν την καθαριότητα, χρήοη κοινοχρήστων χώ¬ 
ρων τρόπο διαφήμισης και προβολής, στάθμευση αυτοκι¬ 
νήτων. Ειδικότερα η αρμοδιότητα του προσωπικού της ει¬ 
δικής αυτής υπηρεσίας του Δήμου αφορά τους παρακάτω 
τομείς σε ότι και όπως προβλέπει επιπλέον η εκάστοτε 
σχετική νομοθεσία. 

Καθαριότητα Γ ενικά εκτείνεται σε όλους τους δημο¬ 
σίους. δημοτικούς και κοινοχρήστους χώρους και σε τό¬ 
πος αγοράς Για την άσκηση της αρμοδιότητας αυτής 
εφαρμόζονται οι διατάξεις του Ν.Δ 805/71 και άρθρου 26 
παρ. 1 τουΝ. 1080Π980και που αφορούν «περιπταισμα- 
τοδικών παραβάσεων βεβαιουμένων παρά αστυνομικών 
οργάνων» ως εκάστοτε ισχυουν και συμπληρώνονται προ- 
βλεπόμενα πρόστιμα επιβάλλονται και υπό των οργάνων 
της ειδικής αστυνομίας του Δήμου, προκειμένου περί πα¬ 
ραβάσεων των περί στάθμευσης οχημάτων και καθαριότη¬ 
τας διατάξεων. Ελέγχει και εφαρμόζει τις διατάξεις κανο¬ 
νισμών και αποφάσεων του Δημοτικού Συμβουλίου για 
τους κοινόχρηστους χώρους και τις λαϊκές αγορές. 

Έλεγχος οικοδόμησης. Για τον έλεγχο οικοδόμησης το 
προσωπικό της ειδικής υπηρεσίας δικαιούται να εισέρχε¬ 
ται σε αυλές, ανεγειρόμενες οικοδομές και πόσης φύ- 
σεως κτίσματα σύμφωνα με τις ισχύουσες διατάξεις και να 
ελέγχει τις άδειες οικοδόμησης ως και κάθε σχετική 
άδεια. 

Την κυκλοφορία και στάθμευση οχημάτων. Η αρμοδιό¬ 
τητα της ειδικής υπηρεσίας εκτείνεται τόσο στους χώρους 
ελεγχόμενης στάθμευσης όσο και σε χώρους εκτός αυ¬ 
τών. Για την άσκηοη της αρμοδιότητας αυτής εφαρμόζο¬ 
νται οι διατάξεις ομοίως του άρθρου 26 παρ. 1 του Ν. 

1080/80 και του άρθρου 104 και 105 του Ν. 1614/71 περί 
κυρώσεως του κώδικα οδικής κυκλοφορίας. 

Την μόλυνση περιβάλλοντος. Για τον έλεγχο της μόλυν¬ 
σης του περιβάλλοντος η αρμοδιότητα της ειδικής υπηρε- 

αίας εκτείνεται σε κάθε πηγή και αιτία παροδική ή μόνιμη 
που προκαλεί ρύπανση ή μόλυνση στο φυσικό περιβάλλον 
(γη, αέρα, ποτάμια, λίμνες, θάλασσες κ.λπ.). Στον έλεγχο 
υπόκεινται και οι εστίες καύσης πόσης φύσεως κτιρίων 
(οικίες, ξενοδοχεία, καταστήματα, νοσοκομεία, βιοτε¬ 
χνίες κ.λπ.) ως και η ηχορύπανση. Ο έλεγχος για την μό¬ 
λυνση του περιβάλλοντος από κάθε είδους δραστηριό¬ 
τητα περιλαμβάνει και την ρύπανση από οσμές, από εγκα¬ 
τάλειψη στερεών αποβλήτων, σε δημόσιους ή ιδιωτικούς 
χώρους, στις παρυφές της πόλης, σε ρέματα ή σε σημεία 
έξω από το χώρο απόρριψης των δημοτικών απορριμμά¬ 
των. 

Τον έλεγχο αποχέτευσης. Για τον έλεγχο της αποχέτευ¬ 
σης η ειδική υπηρεσία επιλαμβάνεται για την παρεμπόδιση 
επιχωμάτωσης ή δόμησης της φυσικής ροής των χειμάρ- 
ρων, τον έλεγχο των νερών που χύνονται στους χείμαρ¬ 
ρους να μην περιέχουν λύματα βιομηχανιών, βιοτεχνιών, 
επιχειρήσεων ή οικιών, τον έλεγχο για παράνομες συνδέ¬ 
σεις ακινήτων με υδροφόρους αγωγούς των ακαθάρτων ή 
βρόχινων νερών ως και παράνομες επεκτάσεις των αγω¬ 
γών αυτών. Γ ια τον έλεγχο αυτό το προσωπικό της ειδικής 
υπηρεσίας δικαιούται να εισέρχεται σε αυλές σύμφωνα με 
τις ισχΰουσες διατάξεις. 

Προστασία του υπογείου υδάτινου δυναμικού. Γ ια τον 
έλεγχο και την προστασία του υπόγειου υδάτινου δυναμι¬ 
κού οι αρμοδιότητες της ειδικής υπηρεσίας εκτείνονται 
για την πρόληψη παράνομου ανοίγματος πηγαδιών, εκτέ¬ 
λεση γεωτρήσεων, τον έλεγχο της υπεράντλησης που δη¬ 
μιουργεί κινδύνους ελάττωσης και εξάντλησης του υπο¬ 
γείου υδατικού δυναμικού, τον έλεγχο της παράνομης πώ¬ 
λησης, διάθεσης μεταφοράς ή αλλαγή χρήσεώς του, την 
προστασία από την ρύπανση και μόλυνση τόσο των υπο¬ 
γείων όσο και των επιφανειακών νερών. 

Τον έλεγχο της βεβαίωσης του τέλους 5% ατα ακαθάρι¬ 
στα έσοδα των εστιατορίων, κέντρων διασκέδασης κ.λπ. 
Γ ία τον έλεγχο της ορθής βεβαίωσης του τέλους 5% στα 
ακαθάριστα έσοδα των εστιατορίων, κέντρων διασκέδα¬ 
σης κ.λπ. καθώς και του τέλους παρεπιδημούντων ξενο¬ 
δοχείων και ενοικιαζομένων δωματίων, οι αρμοδιότητες 
της ειδικής υπηρεσίας εκτείνονται στον έλεγχο βιβλίων 
και λοιπών στοιχείων των επιχειρήσεων και επιτηδευμα- 
τιών που είναι υποχρεωμένοι να αποδίδουν τα τέλη αυτά 
στο Δήμο. 

Καθήκοντα - υποχρεώσεις. Γ ια την εκτέλεση των καθη¬ 
κόντων του το προσωπικό της ειδικής υπηρεσίας του Δή¬ 
μου υποχρεούται και δικαιούται να ελέγχει τα στοιχεία 
ταυτότητας των παραβατών, ζητώντας το δελτίο αστυνο¬ 
μικής ταυτότητας ή και κάθε άλλο έγγραφο αποδεικτικό 
στοιχείο ταυτότητας των παραβατών ή κάθε άλλο έγ¬ 
γραφο αποδεικτικό στοιχείο (διαβατήριο, άδεια οδήγησης 
κ.λπ.). Για την παράβαση εκτός από εκείνες που αναφέ- 
ρονται στο άρθρο 1 παρ. 2 και 3 του Π.Δ. 434/82 θα συ- 
ντάσσεται έκθεση σε δύο αντίτυπα, που θα κατατίθενται 
στο Δήμο το αργότερο την επόμενη εργάσιμη ημέρα από 
την διαπίστωση της παράβασης. 

Ο Δήμος θα στέλνει το ένα αντίτυπο της έκθεσης στην 
αρχή που είναι αρμόδια για την άσκηση της ποινικής δίω¬ 
ξης. ή Υ*ά την επιβολή διοικητικής κύρωσης μέσα σε πέντε 
ημέρες από της πρωτοκόλλησης της έκθεσης. Το προσω¬ 
πικό της ειδικής υπηρεσίας του Δήμου υποχρεούται να συ¬ 
νεργάζεται με τις αντίστοιχες υπηρεσίες της των υπηρε¬ 
σιών Υπουργείου Κοιν. Υπηρεσιών, Χωροταξίας, Περιβάλ¬ 


λοντος και Δημοσίων Έργων, Γεωργϊας κ.λπ. για τον κα¬ 
θορισμό κοινού προγράμματος αντιμετώπισης των παρα¬ 
βάσεων. Επίσης το προσωπικό της ειδικής υπηρεσίας 
υποχρεούται να παρακολουθεί επιμορφωτικά σεμινάρια 
τα οποία θα οργανώνουν αρμόδιες υπηρεσίες δημόσιες 
και που θα αφορούν θέματα της αρμοδιότητάς τους. 
Ακόμα το προσωπικό αυτό υποχρεούται να διακινείται με 
τα διατιθέμενα υπηρεσιακά μέσα. Ειδική στολή, το διακρι¬ 
τικό σήμα και ο τύπος της ειδικής ταυτότητας του προσω¬ 
πικού της υπηρεσίας αυτής είναι εκείνα που ορίζονται 
κάθε φορά από τους νόμους και τις σχετικές υπουργικές 
αποφάσεις. 

η. Γραφείο Ληξιάρχου, ανταποκριτού ΟΓΑ κ.λπ. 

Μεριμνά για την τήρηση και υπογραφή των ληξιαρχικών 
βιβλίων και την έκδοση σύμφωνα με αυτά των απαιτουμέ- 
νων πιστοποιητικών, αντιγράφων και αποσπασμάτων. Τη¬ 
ρεί την αλληλογραφία σύμφωνα με το νόμο και τα προβλε- 
πόμενα από το νόμο βιβλία. 

Μεριμνά για την καταχώρηση των ληξιαρχικών πράξεων 
γεννήσεων και βαπτίσεων τέκνων ετεροδημοτών στους 
Δήμους και Κοινότητες. 

Μεριμνά για την παροχή κάθε εξυπηρέτησης στους 
ασφαλισμένους του ΟΓΑ. 

θ. Γραφείο Ταμιακής Υποστήριξης ή οικονομικών υπη¬ 
ρεσιών και διαχείρισης δημοτικής περιουσίας. 

Τηρεί τα λογιστικά και διαχειριστικά βιβλία και τα λοιπά 
βοηθητικά βιβλία που καθορίζουν οι διατάξεις για την οι¬ 
κονομική διοίκηση και το λογιστικό των Δήμων και Κοινο¬ 
τήτων. Παρακολουθεί τις πιστώσεις του προϋπολογισμού 
εξόδων και έγκαιρα εισηγείται για την ενίσχυση των πιστώ¬ 
σεων, που είναι σε ανεπάρκεια και γενικά διατυπώνει από¬ 
ψεις για τα αποτελέσματα της εκτέλεσής του Τηρεί αρ¬ 
χείο προϋπολογισμών και απολογισμών του Δήμου, με 
όλες τις συναφείς αποφάσεις, εγκρίσεις κ.λπ. και το αρ¬ 
χείο του Δημοτικού χρέους κατά δάνειο. Συγκεντρώνει 
στατιστικές πληροφορίες χρήσιμες για τις προβλέψεις του 
προϋπολογισμού, αναφορικά με τα οικονομικά θέματα του 
Δήμου. Σύμφωνα με τις ισχΰουσες διατάξεις καταρτίζει 
και υποβάλλει στον Δήμαρχο, τη Δημαρχιακή Επιτροπή και 
το Ελεγκτικό συνέδριο, τους μηνιαίους και τους ετήσιους 
λογαριασμούς της διαχείρισης των εσόδων και εξόδων του 
Δήμου. 

Τηρεί βιβλίο πιστωτών του Δήμου, διεκπεραιώνει την 
αλληλογραφία που σχετίζεται με την απόδοση λογαρια¬ 
σμού από το Δήμαρχο στο Δημοτικό Συμβούλιο και παρα¬ 
κολουθεί τη λήξη των ενταλμάτων προπληρωμής με από¬ 
δοση λογαριασμού από τους υπολόγους. Εφαρμόζει τις 
διατάξεις για την οικονομική διοίκηση και το λογιστικό των 
Δήμων και Κοινοτήτων στο μέρος που αφορούν το Γρα¬ 
φείο (υποχρεωτικά βιβλία). Τηρεί βιβλίο δημοσιεύσεων 
δημοπρασιών για την βεβαίωση του αντίτιμου σε βάρος 
των υποχρέων εργολάβων και προμηθευτών. Ελέγχει την 
νομιμότητα των δικαιολογητικών και παραστατικών στοι¬ 
χείων δαπάνης και εκδίδει τα χρηματικά εντάλματα πλη¬ 
ρωμής μέσα στα όρια των πιστώσεων του προϋπολογισμού 
τα οποία, με την υπογραφή τους από τον προϊστάμενο του 
Τμήματος και τον Δήμαρχο αποστέλλονται με ειδικό βιβλίο 
εκκαθάρισης και εντολής πληρωμής κάθε δαπάνης προς 
διαπίστωση του νόμιμου και κανονικού ή όχι αυτής. Ενερ¬ 
γεί την αναγνώριση των πιστώσεων του Δήμου με την προ- 
συπογραφή των πράξεων εκκαθάρισης και αναγνώρισης 
που συντάσσονται με βάση τους οικείους λογαριασμούς ή 

καταστάσεις και με βάση αυτές, εκδίδεται τα οικεία χρη¬ 
ματικά εντάλματα στα ονόματα των δικαιούχων, μέσα στις 
πιστώσεις του προϋπολογισμού. Καταχωρεί αυτά στα οι¬ 
κεία βιβλία και στην συνέχεια μετά από την υπογραφή από 
αρμόδιους τα στέλνει στον ταμία. Τηρεί τον λογαριασμό 
των παθητικών υπολοίπων. Φροντίζει για την συγκέ¬ 
ντρωση των δικαιολογητικών που απαιτούνται για την στή¬ 
ριξη κάθε δαπάνης και την εκκαθάρισή τους σύμφωνα με 
τις ισχύουοες διατάξεις. Καταρτίζει σε συνεργασία με τη 
Δημαρχιακή Επιτροπή και τις αρμόδιες υπηρεσίες του Δή¬ 
μου τον προϋπολογισμό εσόδων και εξόδων και τις εκθέ¬ 
σεις σ' αυτό. Παρακολουθεί γενικά την πορεία εκτέλεσης 
του προϋπολογισμού εσόδων και εξόδων. Εισηγείται την 
αναμόρφωση αυτού, με την εγγραφή νέων εσόδων και 
εξόδων και χορήγηση συμπληρωματικών και εκτάκτων πι¬ 
στώσεων. Συγκεντρώνει, ελέγχει και καταχωρεί στα οικεία 
λογιστικά βιβλία τα αποτελέσματα της εκτέλεσης του 
προϋπολογισμού εσόδων και εξόδων και δοσοληψίας γε¬ 
νικά του Δημοτικού Ταμείου, της κίνησης του Δημοτικού 
χρέους και της Δημοτικής περιουσίας γενικά. 

Καταρτίζει τον ειδικό προϋπολογισμό του Δημοτικού 
χρέους και των σχετικών υποχρεώσεων και αποστέλλει τις 
σχετικές καταστάσεις πληρωμής στο τμήμα εκκαθάρισης 
και εντολής δαπανών. Καταρτίζει τον απολογισμό εσόδων 
και εξόδων ως και τον ισολογισμό του Δήμου και τις εκθέ¬ 
σεις για αυτούς. 

Τηρεί ειδικό αρχείο προϋπολογισμού και απολογισμού 
του Δήμου με όλες τις σχετικές αποφάσεις, εγκρίσεις 
κ.λπ. ως και αυτών του Δημοτικού χρέους κ.λπ. και συγκε¬ 
ντρώνει στατιστικές πληροφορίες χρήσιμες για τις προ¬ 
βλέψεις προϋπολογισμού που αναφέρονται στα οικονο¬ 
μικά ζητήματα του Δήμου, από τις αρμόδιες Διευθύνσεις. 
Εφαρμόζει τις σχετικές διατάξεις και τις προσόδους των 
Δήμων και Κοινοτήτων που αφορούν την επιβολή και βε¬ 
βαίωση των εσόδων του Δήμου από φόρους, τέλη, εισφο¬ 
ρές, δικαιώματα και επιχορηγήσεις. Καταρτίζει σχετικούς 
με τα παραπάνω βεβαιωτικούς καταλόγους και τους απο¬ 
στέλλει στο γραφείο είσπραξης εσόδων. Συγκεντρώνει 
και τηρεί αρχείο των στοιχείων των παραπάνω δημοτικών 
προσόδων. 

Τηρεί για κάθε έσοδα ιδιαίτερο φάκελλο που περιλαμ¬ 
βάνει τις σχετικές διατάξεις νόμων και διαταγμάτων, νομο¬ 
λογία, γνωματεύσεις και εγκυκλίους. Συντάσσει παραστα¬ 
τικά στοιχεία για την κατάρτιση των οικείων χρηματικών 
καταλόγων. Διεξάγει κάθε υπηρεσία και αλληλογραφία 
που αφορά την διαγραφή βεβαιωθέντων ή την επιστροφή 
αχρεωστήτως καταβληθέντων φάρων, τελών και δικαιω¬ 
μάτων, επιλαμβάνεται της επίλυσης των φορολογικών δια¬ 
φορών και αμφισβητήσεως μεταξύ του Δήμου και φορολο- 
γουμένων αναφορικά με την επιβολή, βεβαίωση, μείωση 
κ.λπ. οφειλομένου ποσού. Διεξάγει, παρακολουθεί και 
ελέγχει σε συνεργασία με τις αρμόδιες υπηρεσίες κάθε 
προπαρασκευαστική εργασία για τις ενώπιον των αρμο¬ 
δίων επιτροπών επίλυσης φορολογικών αμφισβητήσεων 
και διαφορών, μεταξύ Δήμου και φορολογουμένων, ανα¬ 


φορικά με οφειλάμενους άμεσους Δημοτικούς φόρους, 
τέλη και δικαιώματα, παρακολουθώντας την έγκαιρη εκτέ¬ 
λεση αποφάσεων των παραπάνω επιτροπών. Φροντίζει 
για την συγκέντρωση των προσφυγών σε κάθε φορολο¬ 
γική διαφορά, τις διαβιβάζει στα αρμάδια γραφεία για την 
αντίκρουση των προβαλλομένων ισχυρισμών και φροντιζι 
για την παραπομπή τους στα αρμόδια όργανα. 

Τηρεί αρχείο δικογραφιών και αποφάσεων και πρωτό¬ 
κολλο κατάθεσης ενδίκων μέσων και ενημερώνει τον αρ¬ 
μόδιο προϊστάμενο σχετικά με την άσκηση ενδίκων μέσων 
πρώτου και δεύτερου βαθμού κατά φορολογικών εγγρά¬ 
φων. Φροντίζει για την κατάρτιση του επισήμου κτηματο¬ 
λογίου των ακινήτων του Δήμου, η κατάταξη των τίτλων 
κυριότητας του Δήμου και των σχετικών εκθέσεων προς 
αυτούς της επιτροπής του κτηματολογίου κατά φακάλ¬ 
λους. Τέλος μεριμνά για την μεταγραφή των ακινήτων και 
την ασφαλή και υπεύθυνη διαφύλαξή τους. 

Αρθρο 6ο 

Τα θέματα που αφορούν στους διορισμούς, στα καθή- 
κοντά, στους περιορισμούς, στα προσόντα, στην αστική 
ευθύνη, στα δικαιώματα, στις μεταβολές υπηρεσιακής κα¬ 
τάστασης, στο πειθαρχικό δίκαιο και στη λύση της υπαλ¬ 
ληλικής ή εργασιακής σχέσης, του τακτικού και του με 
σχέση εργασίας ιδιωτικού δικαίου προσωπικού που υπά¬ 
γεται οτις διατάξεις του οργανισμού αυτού, διέπονται από 
την εκάστοτε ισχΰουσα νομοθεσία περί καταστάοεως 
προσωπικού των ΟΤΑ και των Υπαλλήλων του Δημοσίου. 

Αρθρο 7ο 

Η κατανομή του προσωπικού στα γραφεία και στις υπη¬ 
ρεσίες γίνεται με απόφαση του Δημάρχου και ανάλογο με 
τις υπηρεσιακές ανάγκες. 

Άρθρο 8ο 

Ακροτελεύτια διάταξη 
Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Ιητών 
ύψους δρχ. 50.000.000 περίπου για το καθένα από τα 
επόμενα οικονομικά έτη. 

Για την ανωτέρω δαπάνα έχει εγγράφει πίστωση στον 
προϋπολογισμό του Δήμου Ιητών έτους 1995 ως εξής: 

Κ.Α. 05/111.1 δρχ. 10.000.000 

Κ.Α. 15/111.1 δρχ. 20.000.000 

Κ.Α. 20/111.1 δρχ. 5,500.000 

Κ.Α. 75/111.1 δρχ. 3.500.000 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 23 Οκτωβρίου 1995 

Η Περιφερειακή Διευθύντρια 
ΕΥΦΗ Δ. ΜΗΤΩΣΗ 




1 2258 ΕΦΜΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ αηό το 1833 


Διεύ'θυνοη 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας 

104 32 


ΤΕίΕΧ 

22 3211 ΥΡΕΤΘΒ 

λειτουργούν καθημερινά από 8.00* έως 13.00* 

ΕΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωυού 51 τηλ.: 52.48.188 

*Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ Τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην εηορχίο με καταβολή της αξίας του δια μέσου Δημοσίου Ταμείου Γιο πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, οπό 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεοης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α* 

Δρχ. 

20.000 

Δρχ. 

1.000 

β) 

ν) 

» 

» 

» 

Β' 

» 

40.000 

» 

2.000 

» 

* 

» 

Γ 

» 

10.000 

» 

500 

δ) 

» 

» 

» 

Δ* 

» 

40.000 

» 

2.000 

ε) 

» 

» 

» 

Αναπτυξιακών Πράξεων 

» 

25.000 

» 

1.250 

στ) 


» 

» 

Ν.Π.Δ.Δ. 

» 

10.000 


500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

ϊ> 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

1) 


» 

» 

Α.Ε. &Ε.Π.Ε. 

» 

210.000 

» 

10.500 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

110.000 

» 

5.500 





Πληροφορίες: τηλ. 52 

.48.320 



Κωδικός αριθ. κατάθεοης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού <ΤΑΠΕΤ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















